CELEX: C2006/165/25
Language: et
Date: 2006-07-15 00:00:00
Title: Kohtuasi C-193/06 P: Société des produits Nestlé SA  24. aprillil 2006  esitatud apellatsioonkaebus Esimese Astme Kohtu (esimene koda)  22. veebruari 2006.  aasta otsuse peale kohtuasjas T-74/04: Société des produits Nestlé  versus  Siseturu Ühtlustamise Amet (kaubamärgid ja tööstusdisainilahendused), menetlusse astuja: Quick restaurants SA

15.7.2006   
            
            
               ET
            
            
               Euroopa Liidu Teataja
            
            
               C 165/14
            
         Société des produits Nestlé SA 24. aprillil 2006 esitatud apellatsioonkaebus Esimese Astme Kohtu (esimene koda) 22. veebruari 2006. aasta otsuse peale kohtuasjas T-74/04: Société des produits Nestlé versus Siseturu Ühtlustamise Amet (kaubamärgid ja tööstusdisainilahendused), menetlusse astuja: Quick restaurants SA
   (Kohtuasi C-193/06 P)
   (2006/C 165/25)
   Kohtumenetluse keel: prantsuse
   Pooled
   
      Hageja: Société des produits Nestlé SA (esindaja: advokaat D. Masson)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused) ning Quick restaurants SA
   Hageja nõuded
   
               —
            
            
               tühistada Esimese Astme Kohtu 22. veebruari 2006. aasta otsus kohtuasjas T-74/04 ning
            
         
               —
            
            
               mõista kõik kohtukulud välja Siseturu Ühtlustamise Ametilt.
            
         Väited ja peamised argumendid
   Hageja väitel kohaldas Esimese Astme Kohus valesti materiaalõiguse norme, kuna ta ei hinnanud asjaomast kaubamärki tervikuna ja kõiki asjaolusid arvesse võttes, kuna tegemist on kaubamärgiga, mis koosneb erakordselt eristusvõimelisest tegelaskujust ja tema nimest ning selle mitmeosalise kaubamärgi kujutisosi ja sõnalist osa ei saa siin eraldada.
   Esimese Astme Kohus on samuti rikkunud nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (1) artikli 8 lõike 1 punkti b, kuna ta ei võtnud segiajamise tõenäosuse kindlaks tegemisel arvesse kõiki asjasse puutuvaid asjaolusid nii hageja taotletavat kaubamärki puudutavas osas kui ka menetlusse astuja sõnamärki puudutavas osas.
   Lõpetuseks on Esimese Astme Kohus rikkunud kaubamärgile vastulause esitamise korral kohaldatavaid norme, kuna ta kontrollis vaid ühte osa menetlusse astuja vastulauses esitatud õigustest.
   
      (1)   EÜT 1994 L 11, lk 1; ELT eriväljaanne 17/01, lk 146.